Metodický pokyn ku kalkulácii nákladov na riešenie projektu v rámci slovensko-francúzskej bilaterálnej spolupráce_________________________

Tento metodický pokyn stanovuje nasledovné pravidlá na základe Vykonávacieho protokolu k Dohode medzi vládou Slovenskej republiky a vládou Francúzskej republiky o kultúrnej, technickej, vzdelávacej a vedeckej spolupráci – Slovensko-francúzsky vedecký program spoločných aktivít „Štefánik“ zo dňa 9. septembra 2003:

FRANCÚZSKA STRANA  hradí:
•	cestovné náklady pre francúzskych vedecko-výskumných pracovníkov alebo expertov pre ceste do Slovenskej republiky,
•	pobytové náklady a ubytovanie pre slovenských vedecko-výskumných pracovníkov alebo expertov pri pobyte vo Francúzsku majú formu denných diét.

SLOVENSKÁ STRANA  hradí:
•	cestovné náklady pre slovenských vedecko-výskumných pracovníkov alebo expertov pri 	ceste do Francúzska,
•	pobytové náklady a  ubytovanie pre francúzskych vedecko-výskumných pracovníkov 	alebo expertov pri pobyte na Slovensku
.......................................................................................................................................................
Oprávnené náklady, ktoré na projekt v rámci SR-FR bilaterálnej spolupráce poskytuje APVV:

Zahraničný hosť má nárok na:
-	cestovné výdavky po Slovensku v rámci krátkodobého pobytu 2 x 10 dní do roka
-	diéty + vreckové vo výške 32,07 EUR (966,– Sk)/deň 
-	ubytovanie max. 66,39 EUR (2 000,– Sk)/deň

Slovenský riešiteľ má pri odchode do Francúzska  nárok na:
-	cestovné max. do výšky zodpovedajúcej ekonomickej triede letenky
-	zdravotné poistenie
-	víza

Slovenský riešiteľ ako sprievodca francúzskeho riešiteľa po Slovensku  má nárok na:
-	diéty v zmysle zákona č. 283/2002 Z. z.  o cestovných náhradách:
	od   5 – 12 hod.:    3,25 EUR (98,– Sk)
	od 12 – 18 hod.:  4,95 EUR (149,– Sk)
	nad 18 hod.:	  7,63 EUR  (230,– Sk)
-	ubytovanie max. 66,39 EUR (2 000,– Sk)/deň
-	cestovné po Slovensku

Slovenský riešiteľ zúčastňujúci sa konferencie, seminára alebo iných aktivít na území SR týkajúcich sa riešeného projektu má právo na:
-	diéty v zmysle zákona č. 283/2002 Z. z.  o cestovných náhradách:
	od   5 – 12 hod.:    3,25 EUR (98,– Sk)
	od 12 – 18 hod.:  4,95 EUR (149,– Sk)
	nad 18 hod.:	  7,63 EUR  (230,– Sk)
-	ubytovanie max. 66,39 EUR (2 000,– Sk)/deň
-	cestovné po Slovensku
-	nemá právo na úhradu konferenčných poplatkov z financií poskytnutých APVV

Upozornenie:

•	FINANČNÉ PROSTRIEDKY JE MOŽNÉ POUŽIŤ JEDINE NA MOBILITU 	RIEŠITEĽOV (teda aj na účasť na vedeckom podujatí bez úhrady vloženého na vedecké 	podujatie). Diéty pre prijímaných pracovníkov musia byť preplatené v zmysle 	predpisov platných v SR.

•	DO 31. 1. 2009 JE ZODPOVEDNÝ RIEŠITEĽ SPOLU S PRÍJEMCOM POVINNÝ VYPRACOVAŤ A POSLAŤ PÍSOMNE AJ V ELEKTRONICKEJ FORME APVV ROČNÚ SPRÁVU O VYKONANÝCH ČINNOSTIACH NA PROJEKTE A O HOSPODÁRENÍ S POSKYTNUTÝMI PROSTRIEDKAMI ZA PREDCHÁDZAJÚCI ROK RIEŠENIA PROJEKTU. 	AK JE V TABUĽKE „SUMÁR“ ROZDIEL MEDZI PLÁNOVANÝM ROZPOČTOM A SKUTOČNÝM ČERPANÍM A NIE JE OD APVV POVOLENÉ PRENIESŤ TIETO 	NEVYČERPANÉ PROSTRIEDKY DO NASLEDUJÚCEHO RIEŠITEĽSKÉHO ROKU, 	JE POTREBNÉ TIETO PROSTRIEDKY DO 31. 1. 2009 VRÁTIŤ NA ČÍSLO ÚČTU   7000115360/8180. O tejto transakcii je nevyhnutné poslať APVV avízo kde bude uvedené číslo projektu a vrátená suma.

•	DO TERMÍNU 30 KALENDÁRNYCH DNÍ PO SKONČENÍ RIEŠENIA PROJEKTU JE 	ZODPOVEDNÝ RIEŠITEĽ SPOLU S PRÍJEMCOM POVINNÝ VYPRACOVAŤ 	A POSLAŤ PÍSOMNE AJ V ELEKTRONICKEJ FORME APVV ZÁVEREČNÚ 	SPRÁVU O VYKONANÝCH ČINNOSTIACH NA PROJEKTE A O HOSPODÁRENÍ 	S POSKYTNUTÝMI PROSTRIEDKAMI ZA CELÉ OBDOBIE RIEŠENIA 	PROJEKTU. 	

•	CESTOVNÉ DO ZAHRANIČIA A ZDRAVOTNÉ POISTENIE  HRADÍ 	VYSIELAJÚCA STRANA.

•	AKÚKOĽVEK ZMENU RIEŠIEĽSKÉHO KOLEKTÍVU (slovenského aj francúzskeho)
      je potrebné bez odkladu oznámiť APVV. 

•	CESTOVNÉ  JE MOŽNÉ UHRADIŤ LEN DO VÝŠKY ZODPOVEDAJÚCEJ 	EKONOMICKEJ TRIEDE LETENKY (možné je cestovať lietadlom, vlakom 	a autom), 	PREVOZ TAXÍKOM SA NEUHRÁDZA.

•	1 EUR = 30,126 Sk